stanford-oval/wikipedia huggingface dataset:
Ohio State Route 357
Historia

SR 357 muodostettiin vuonna 1934. Sen nykyinen reitti South Bassilla vastaa alkuperäistä reititystä.  Vuonna 1946 SR 53 -tietä jatkettiin Port Clintonista itään nykyiseen päätepisteeseensä Catawbasaarelle ja samalla SR 357 sai eteläisen jatkeen mantereelle Put-in-Bayn ja Catabwan lauttareitin ja sen kautta SR 53:a pitkin uuteen eteläpäähänsä Port Clintonin länsipuolelle päättyen SR 2:een. Vuonna 1969 SR 357:n vuoden 1946 jatkeen kaikki osat purettiin ja Put-in-Bayn ja Catawban lauttareitistä tuli SR 357:n eteläpään ja SR 53:n pohjoispään yhdistäjä. SR 357:n mantereelle jäänyt osa nimettiin SR 53:n osaksi. Viimeisintään vuonna 1973 lauttareitin satama South Bassilla siirrettiin saaren etelärannalle, mikä katkaisi sen suoran yhteyden SR 357:ään.
Perry's Victory and International Peace Memorial -muistomerkki sijaitsee SR 357:n varrella.
Put-in-Bayn kylän keskustaa Perry's Victory and International Peace Memorialin näköalatasanteelta kuvattuna. SR 357 kulkee rannanmyötäisesti kuvan oikeassa laidassa.
Sampson (hevonen)

Sampson oli vuonna 1846 Bedfordshiressa Englannissa syntynyt shirehevonen ja suurin koskaan tunnettu hevonen. Sen säkäkorkeus oli aikuisena 219 cm, ja se painoi 1 524 kg. Nelivuotiaana se sai uuden nimen Mammoth (suomeksi 'Mammutti').
Käännös suomeksi
Hosni Mubarak

| Hosni Mubarak> ‏محمد حسني السيد مبارك‎ |
| --- | --- |
 Hosni Mubarak vuonna 2009.
Egyptin 4. presidentti
 14. lokakuuta 1981 – 11. helmikuuta 2011  
Pääministeri:  Ahmad Fuad Mohieddin   Kamal Hassan Ali   Ali Lutfi Mahmud   Atef Sedki   Kamal Ganzouri   Atef Ebeid   Ahmad Nazif   Ahmad Shafiq
Edeltäjä:  Anwar Sadat Sufi Abu Taleb (vt.)
Seuraaja:  Muhammad Hussein Tantawi (vt.)
Egyptin pääministeri
 7. lokakuuta 1981 – 2. lokakuuta 1982  
Presidentti:  Sufi Abu Taleb (vt.)
Edeltäjä:  Anwar Sadat
Seuraaja:  Ahmad Fuad Mohieddin
Egyptin 15. varapresidentti
 16. huhtikuuta 1975 – 14. lokakuuta 1981  
Presidentti:  Anwar Sadat
Edeltäjä:  Hussein al-Šafei
Seuraaja:  Omar Suleiman
Sitoutumattomien maiden liikkeen pääsihteeri
 16. heinäkuuta 2009 – 11. helmikuuta 2011  
Edeltäjä:  Raúl Castro
Henkilötiedot
Syntynyt: 4. toukokuuta 1928  Kafr al-Meselha, Egypti
Kuollut: 25. helmikuuta 2020 (91 vuotta)  Kairo, Egypti
Puoliso:  Suzanne Mubarak (aviol. 1959–)
Tiedot
Puolue:  Kansallisdemokraattinen puolue
Uskonto:  sunnalaisuus
 Nimikirjoitus
Sotilaspalvelus
Palvelusmaa(t):  Egypti
Puolustushaara:  Egyptin ilmavoimat
Sotilasarvo:  Air Chief Marshal
Muhammad Hosni Said Mubarak (arab. محمد حسني السيد مبارك‎, Muḥammad Ḥusnī Sayyid Mubārak, 4. toukokuuta 1928 Kafr al-Meselha – 25. helmikuuta 2020 Kairo) oli Egyptin presidentti. Hän tuli valtaan 6. lokakuuta 1981 Anwar Sadatin murhan jälkeen. Mubarak ilmoitti eroavansa tehtävistään 18 päivää kestäneiden mielenosoitusten jälkeen 11. helmikuuta 2011. Mubarakia pidettiin yhtenä alueen vaikutusvaltaisimmista poliitikoista. Vuoden 1981 perustuslain ja hätätila-asetusten nojalla hän hallitsi Egyptiä likimain itsevaltiaana. Mubarak tunnettiin neutraalista asenteestaan Palestiinan–Israelin kysymykseen, minkä takia hän oli mukana useimmissa aluetta koskevissa huippuneuvotteluissa. Mubarakin asenteeseen saattoi vaikuttaa Egyptin armeijan Yhdysvalloilta saama miljardituki, sen jälkeen kun sen vihollisuudet Israelin kanssa 1979 päättyivät. Mubarak nousi valtaan armeijasta.
Kairolainen tuomioistuin tuomitsi kesäkuussa 2012 Mubarakin elinkautiseen vankeuteen osallisuudesta mielenosoittajien surmaamiseen vallankumouksen aikana. Myös entinen sisäministeri Habib al-Adly tuomittiin elinkautiseen. Syyttäjä vaati Mubarakille ja Adlylle kuolemantuomiota. Mubarakin pojat Alaa ja Gamal vapautettiin korruptiosyytteistä rikosten vanhennuttua.
Elämäkerta

Mubarak syntyi 1928 Kafr al-Meselhassa al-Minufiyyassa. Koulun jälkeen hän meni sotilasakatemiaan ja suoritti korkeakoulututkinnon sotatieteissä 1949. Vuonna 1950 hän meni ilmavoimien akatemiaan ja suoritettuaan tutkinnon nimitettiin pommittajayksikköön. Hän oli koulutuksessa Neuvostoliiton Frunzessa Kirgisiassa. Hän kohosi viimein tukikohdan komentajaksi ja nimitettiin 1964 valtuuskunnan johtoon Neuvostoliittoon.
Vuosina 1967–1972 käydyssä näännytyssodassa Israelia vastaan Mubarak oli ilmavoimien akatemian johdossa ja ilmavoimien esikuntapäällikkönä. Lokakuun 1973 jom kippurin eli ramadanin sodasta hänet ylennettiin kenraaliksi. Huhtikuussa 1975 hänestä tuli varapresidentti ja 1978 kansallisen demokraattisen puolueen varapuhemies. Edeltäjänsä Anwar Sadatin murhan jälkeen hänestä tuli Egyptin presidentti. Mubarak selvisi urallaan kuudesta murhayrityksestä. Maa oli yhtäjaksoisesti hätätilalain alaisuudessa Sadatin murhasta 1981 asti ja presidentti nautti laajennettuja valtaoikeuksia.
Hosni Mubarak oli naimisissa walesilais-egyptiläisen Suzanne Mubarakin kanssa ja heillä on kaksi poikaa, Ala’ ja Gamal.
Alkuvuodesta 2010 Mubarak oli kolme viikkoa Saksassa Heidelbergissa sappirakon leikkauksessa, mikä herätti epäilyjä 82-vuotiaan presidentin terveydentilasta ja spekulaatioita Mubarakin jälkeisestä Egyptistä.
Mubarakin Egypti

Mubarak valittiin uudelleen virkaansa 1987, 1993, 1999 ja 2005. Hänellä ei ennen vuotta 2005 ollut vastaehdokkaita, koska parlamentilla oli päärooli presidentinvalinnassa. Helmikuussa 2005 kumileimasimena toimiva parlamentti kuitenkin teki perustuslain lisäyksen, joka salli puolueiden asettaa vastaehdokkaita. Syyskuun 2005 vaalissa turvallisuusjoukot ja valtion media olivat kuitenkin pääasiassa presidentin puolella ja seurasivat virallisia kantoja. 7. syyskuuta Mubarakin puolue kuljetti hallituksen ajoneuvoilla valtion virkamiehiä eri äänestyspaikoille äänestämään Mubarakia. Oppositioehdokkaat protestoivat, mutta keskusvaalilautakunta kieltäytyi uusimasta vaalia. Kuitenkin riippumattomien gallupien mukaan 86 % kansasta luottaa tai luotti erittäin paljon Mubarakiin.
Mubarak salli 2. tammikuuta 1985 koptilaisten paavi Shenouda III:n palata karkotuksesta St. Bishoin luostarista Kairoon. Vuonna 2002 koptikristittyjen 7. tammikuuta viettämä joulu julistettiin kansalliseksi pyhäpäiväksi.
Mubarakin poika Ala’ Mubarak on menestyvä liikemies. Valtion yksityistäessä Mubarakin kaudella omistuksiaan hän sai merkittäviä etuuksia, joiden paljastuminen laski Mubarakin suosiota merkittävästi. Hänen toinen poikansa Gamal (s. 1963) nousi puolestaan merkittävään asemaan kansallisessa demokraattisessa puolueessa ja hänestä uskottiin tulevan isänsä todennäköinen seuraaja. Gamal luopui tehtävistään puolueessa 5. helmikuuta 2011 yhdessä viiden muun johtohenkilön kanssa.
Egyptin mielenosoitukset Mubarakin itsehallintoa vastaan alkoivat 25. tammikuuta 2011. Mubarak ilmoitti 10. helmikuuta vielä jatkavansa presidenttinä, mutta ankarien mielenosoitusten paineessa erosi 11. helmikuuta 2011.
Kairolainen tuomioistuin tuomitsi 2. kesäkuuta 2012 Mubarakin elinkautiseen vankeuteen osallisuudesta noin 800 mielenosoittajan surmaamiseen vuoden 2011 vallankumouksessa. Oikeudenkäynti alkoi 3. elokuuta 2011 ja loppui 2. kesäkuuta 2012. Korkeasta iästä johtuvan erittäin heikon terveydentilan vuoksi Mubarak tuotiin kuulemaan tuomiotaan ensin helikopterilla ja loppumatka ambulanssilla, lopulta Mubarak sai paareilla maaten kuulla tuomionsa. Kesäkuun loppupuolella 2012 Mubarak oli usean lähteen mukaan sairaalassa erittäin heikossa kunnossa, ehkä jopa kliinisesti kuollut, mutta hänen sydämensä saatiin kuitenkin jälleen toimimaan. Hän oli jonkin aikaa myös hengityskoneessa. Uutiset Mubarakin kuolemasta kumottiin melko pian hänen elintoimintojensa elvyttyä ja usean viikon sairaalahoidon jälkeen hänen katsottiin toipuneen jo siinä määrin, että hänet voitiin palauttaa vankilaan suorittamaan rangaistustaan.lähde?
Mubarakin uusintaoikeudenkäynti alkoi toukokuussa 2013. Elokuussa 2013 oikeus katsoi Mubarakin istuneen enimmäismäärän tutkintavankeudessa ja ilmoitti tämän vapauttamisesta. Egyptin sotilashallinto kuitenkin päätti asettaa Mubarakin kotiarestiin vedoten väkivaltaisuuksista johtuneeseen poikkeustilaan. Heikon kunnon vuoksi Mubarak lennätettiin helikopterilla vankilasta sotilassairaalaan Etelä-Kairoon.
Aiheesta muualla

Wikimedia Commonsissa on kuvia tai muita tiedostoja aiheesta .
Marika Kataja, Egyptin pitkäaikainen, kansannousussa syrjäytetty presidentti Hosni Mubarak on kuollut, Yle.fi, uutiset 25.2.2020 (Katsaus Mubaraksin uraan)
Egyptissä repesi riemu: presidentti Mubarak eroaa, Yle.fi 11.2.2011
Peik Johansson: Mitä Mubarakin jälkeen? Kansan Uutiset 11.2.2011
Mielenosoitukset Tahririn aukiolla 8. helmikuuta 2011.
Aaron Connolly

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aaron Connolly
Syntymäaika: 28. tammikuuta 2000 (ikä 24)
Syntymäpaikka: Galway, Irlanti
Pelipaikka: hyökkääjä
Pituus: 174 senttimetriä
Seura
Seura: Sunderland
Pelinumero: 24
Junioriseurat
2005–2011: Maree Oranmore FC
2011–2016: Mervue United AFC
2016–2019: Brighton
Seurat
| Vuodet | Seura | O | (M) |
| 2019–2023 | Brighton | 45 | (3) |
| 2019 | → Luton Town (laina) | 2 | (0) |
| 2022 | → Middlesbrough (laina) | 19 | (2) |
| 2022–2023 | → Venezia (laina) | 5 | (0) |
| 2023 | → Hull City (laina) | 5 | (2) |
| 2023– | Hull City | 28 | (8) |
| 2024– | Sunderland | 2 | (0) |
Maajoukkue
| 2015 | Irlanti U15 | 1 | (0) |
| 2016–2017 | Irlanti U17 | 10 | (7) |
| 2017 | Irlanti U18 | 2 | (0) |
| 2017–2018 | Irlanti U19 | 5 | (2) |
| 2019–2022 | Irlanti U21 | 9 | (1) |
| 2019– | Irlanti | 9 | (0) |
 Seurajoukkueuran tilastot kattavat vain kansalliset sarjat, päivitetty 25. lokakuuta 2024.  Maajoukkueuran tilastot päivitetty 25. lokakuuta 2024.
Aaron Connolly (s. 28. tammikuuta 2000 Galway) on irlantilainen jalkapalloilija, pelipaikaltaan kärkihyökkääjä. Hän edustaa Englannin mestaruussarjassa pelaavaa Sunderlandia ja Irlannin jalkapallomaajoukkuetta.
Connolly on Brightonin kasvatti, ja hän teki debyyttinsä Englannin Valioliigassa elokuussa 2019. Hän oli seurasta lainalla Luton Townissa, Middlesbroughissa, italialaisessa Veneziassa ja viimeisenä Hull Cityssä, jonne hän siirtyi lopullisesti kesällä 2023. Syyskuussa 2024 hän siirtyi nykyiseen seuraansa, Sunderlandiin.
Connolly pelasi nuorempana myös useissa Irlannin ikäkausimaajoukkueissa. Alle 17-vuotiaiden maajoukkueen mukana hän on ollut ikäluokan EM-kilpailuissa 2017. Hän esiintyi  Irlannin A-maajoukkueessa ensimmäistä kertaa lokakuussa 2023.
Seurajoukkueura

Connolly siirtyi vuonna 2016 Irlannista Englantiin Brighton & Hove Albionin juniorijoukkueeseen. Hän siirtyi tammikuussa 2019 Luton Towniin lainasopimuksella kesään 2019 asti, ja pelasi kauden 2019–2020 kevätpuoliskolla kahdessa Ykkösliigan ottelussa.
Connolly oli 19-vuotias, kun hän pelasi kaudella 2019–2020 ensimmäisen valioliigaottelunsa. Brighton hävisi 31. elokuuta 2019 käydyn ottelun Manchester Cityä vastaan 4–0. Hän pelasi kauden aikana myös 23 muussa liigaottelussa ja onnistui myös maalinteossa kolme kertaa. Hän pelasi myös yhdessä FA Cupin ottelussa, ja kahdessa Englannin liigacupin ottelussa, joissa hän teki yhden maalin Bristol Roversia vastaan elokuussa 2019.
Connolly pelasi kaudella 2020–2021 Valioliigassa 17 ottelua ja teki kaksi maalia.
Connolly pelasi kauden 2021–2022 syyspuoliskolla neljä ottelua Valioliigassa ja kaksi ottelua liigacupissa. Hän teki syyskuussa 2021 liigacupin ottelussa Swanseaa vastaan kaksi maalia.
Connolly siirtyi tammikuussa 2022 Mestaruussarjaan Middlesbroughiin puolen vuoden lainasopimuksella kevätpuoliskoksi 2022. Hän teki elokuussa 2023 ensiesiintymisensä valmentaja Chris Wilderin alaisuudessa sarjaottelussa Readingia vastaan. Ensimmäisen maalinsa joukkueessa hän teki maaliskuussa 2022 liigaottelussa Derbya vastaan. Connolly teki samassa kuussa maalin Middlesbroughin 0–2-voitossa Birminghamia vastaan. Connolly pelasi lainasopimuksellaan Mestaruussarjassa 19 ottelua. FA Cupissa hän pelasi kahdessa ottelussa.
Connolly siirtyi syyspuoliskoksi 2022 Serie B:hen Veneziaan, jossa hän pelasi viidessä Serie B:n ottelussa. Hän vietti kauden kevätpuoliskon lainalla Hull Cityssä, jossa hän viimeisteli lainallaan kaksi maalia viidessä sarjaottelussa.
Connolly siirtyi elokuussa 2023 Hull Cityn omistukseen kokonaan. Hän teki toisella Hull City-kaudellaan kahdeksan maalia 28 sarjaottelussa. Toukokuussa 2024 Hull City ilmoitti antavansa potkut seitsemälle pelaajalle, ja Connolly oli yksi heistä.
Connolly siirtyi kesällä 2024 Sunderlandiin ilmaissiirrolla ja vuoden mittaisella sopimuksella. Debyyttinsä hän teki joulukuussa 2020 Mestaruussarjan ottelussa vanhaa seuraansa, Hull Citya vastaan, kun hän tuli vaihdosta kentälle. Lokakuun 2024 loppuun mennessä Connolly on pelannut Mestaruussarjan kaudella 2024–2025 kahdessa ottelussa.
Maajoukkueura

Connolly pelasi nuorempana monissa Irlannin nuorten maajoukkueissa. Hän edusti maata Kroatiassa järjestetyissä alle 17-vuotiaiden EM-kisoissa 2017, joissa Irlanti hävisi puolivälierissä Englannille 1–0. Connolly oli myös kilpailujen karsintojen maalikuningas.
Connolly pelasi Irlannin A-maajoukkueessa ensimmäisen kerran lokakuussa 2019 EM-karsintaotteluissa Georgiaa ja Sveitsiä vastaan. Hän pelasi seuraavat maaottelunsa syys-lokakuussa 2020, kun hän  pelasi Kansojen liigassa Bulgariaa vastaan ja kaksi kertaa Suomea vastaan. Maaliskuussa 2021 hän pelasi MM-karsintaottelussa Serbiaa vastaan myös seuraavassa maajoukkueikkunassa, kun vastassa olivat Portugali ja Azerbaidžan.
Connolly pelasi syyskuussa 2023 EM-karsintaottelussa Ranskaa vastaan. Lokakuun 2024 loppuun mennessä hän on pelannut Irlannin A-maajoukkueessa yhdeksässä ottelussa.
Yksityiselämä

Maailman mielenterveyspäivänä 10. lokakuuta 2024 Connolly puhui alkoholiriippuvuudestaan ja sen vaikutuksesta hänen jalkapallouraansa.
Rugbyn maailmanmestaruuskilpailut 2011

Vuoden 2011 rugbyn maailmanmestaruuskilpailut, järjestyksessä seitsemännet maailmanmestaruuskilpailut, järjestettiin Uudessa-Seelannissa 9. syyskuuta – 23. lokakuuta 2011.
Ottelut pelattiin useilla eri stadioneilla, niin Pohjoissaarella kuin Eteläsaarellakin, ja kilpailu kokonaisuudessaan oli suurin Uudessa-Seelannissa järjestetty urheilutapahtuma.
Joukkueet

12 joukkuetta pääsi suoraan lopputurnaukseen.
| Lohko A | Lohko B | Lohko C | Lohko D |
| --- | --- | --- | --- |
|  Uusi-Seelanti |  Argentiina |  Australia |  Etelä-Afrikka |
|  Ranska |  Englanti |  Irlanti |  Wales |
|  Tonga |  Skotlanti |  Italia |  Samoa |
|  Kanada |  Georgia |  Yhdysvallat |  Fidži |
|  Japani |  Romania |  Venäjä |  Namibia |
Lohkojen kaksi parasta etenivät puolivälieriin. Niiden lisäksi myös kolmanneksi sijoittuneet saivat suoran paikan vuoden 2015 MM-kisoihin.
Alkulohkot > Lohko A

| 0 | 1 | 2 |
| --- | --- | --- |
|   Uusi-Seelanti –  Tonga 41–10    Ranska –  Japani 47–21   Tonga –  Kanada 20–25    Uusi-Seelanti –  Japani 83–7   Ranska –  Kanada 46–19 |   |   Tonga –  Japani 31–18   Uusi-Seelanti –  Ranska 37–17    Kanada –  Japani 23–23   Ranska –  Tonga 14–19   Uusi-Seelanti –  Kanada 79–15 |
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Uusi-Seelanti | 4 | 4 | 0 | 0 | 240 | 49 | +191 | 4 | 20 |
| 2. |  Ranska | 4 | 2 | 0 | 2 | 124 | 96 | +28 | 3 | 11 |
| 3. |  Tonga | 4 | 2 | 0 | 2 | 80 | 98 | -18 | 1 | 9 |
| 4. |  Kanada | 4 | 1 | 1 | 2 | 82 | 168 | −86 | 0 | 6 |
| 5. |  Japani | 4 | 0 | 1 | 3 | 69 | 184 | −115 | 0 | 2 |
Alkulohkot > Lohko B

| 0 | 1 | 2 |
| --- | --- | --- |
|   Skotlanti –  Romania 34–24   Argentiina –  Englanti 9–13   Skotlanti –  Georgia 15–6   Argentiina –  Romania 43–8   Englanti –  Georgia 41–10 |   |   Englanti –  Romania 67–3   Argentiina –  Skotlanti 13–12   Georgia –  Romania 25–9   Englanti –  Skotlanti 16–12   Argentiina –  Georgia 25–7 |
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Englanti | 4 | 4 | 0 | 0 | 137 | 34 | +103 | 2 | 18 |
| 2. |  Argentiina | 4 | 3 | 0 | 1 | 90 | 40 | +50 | 2 | 14 |
| 3. |  Skotlanti | 4 | 2 | 0 | 2 | 73 | 59 | +14 | 3 | 11 |
| 4. |  Georgia | 4 | 1 | 0 | 3 | 48 | 90 | −42 | 0 | 4 |
| 5. |  Romania | 4 | 0 | 0 | 4 | 44 | 169 | −125 | 0 | 0 |
Alkulohkot > Lohko C

| 0 | 1 | 2 |
| --- | --- | --- |
|   Australia –  Italia 32–6   Irlanti –  Yhdysvallat 22–10   Venäjä –  Yhdysvallat 6–13   Australia –  Irlanti 6–15   Italia –  Venäjä 53–17  |   |   Australia –  Yhdysvallat 67–5   Irlanti –  Venäjä 62–12   Italia –  Yhdysvallat 27–10   Australia –  Venäjä 68–22   Irlanti –  Italia 36–6 |
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Irlanti | 4 | 4 | 0 | 0 | 135 | 34 | +101 | 1 | 17 |
| 2. |  Australia | 4 | 3 | 0 | 1 | 173 | 48 | +125 | 3 | 15 |
| 3. |  Italia | 4 | 2 | 0 | 2 | 95 | 92 | −3 | 2 | 10 |
| 4. |  Yhdysvallat | 4 | 1 | 0 | 3 | 122 | 38 | −84 | 0 | 4 |
| 5. |  Venäjä | 4 | 0 | 0 | 4 | 196 | 57 | −139 | 1 | 1 |
Alkulohkot > Lohko D

| 0 | 1 | 2 |
| --- | --- | --- |
|   Fidži –  Namibia 49–25   Etelä-Afrikka –  Wales 17–16   Samoa –  Namibia 49–12   Etelä-Afrikka –  Fidži 49–3   Wales –  Samoa 17–10 |   |   Etelä-Afrikka –  Namibia 87–0   Fidži –  Samoa 7–27   Wales –  Namibia 81–7   Etelä-Afrikka –  Samoa 13–5   Wales –  Fidži 66–0 |
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Etelä-Afrikka | 4 | 4 | 0 | 0 | 166 | 24 | +142 | 2 | 18 |
| 2. |  Wales | 4 | 3 | 0 | 1 | 180 | 23 | +146 | 3 | 15 |
| 3. |  Samoa | 4 | 2 | 0 | 2 | 91 | 49 | +42 | 2 | 10 |
| 4. |  Fidži | 4 | 1 | 0 | 3 | 59 | 167 | −108 | 1 | 5 |
| 5. |  Namibia | 4 | 0 | 0 | 4 | 44 | 266 | −222 | 0 | 0 |
Välierät

Wales –  Ranska 8–9

 Australia –  Uusi-Seelanti 6–20
Pronssiottelu

Wales –  Australia 18–21
Loppuottelu

Ranska –  Uusi-Seelanti 7–8
Aiheesta muualla

Kuvia tai muita tiedostoja aiheesta Rugbyn maailmanmestaruuskilpailut 2011 Wikimedia Commonsissa
Rugbyn maailmanmestaruuskilpailut
1987
|
1991
|
1995
|
1999
|
2003
|
2007
|
2011
|
2015
|
2019
|
2023
|
2027
F1 22

| F1 22 |
| --- | --- |

Kehittäjä:  Codemasters Birmingham
Julkaisija:  Codemasters
Jakelija:  Bandai Namco Entertainment
Säveltäjä:  Ian Livingstone ja Brian Tyler
Pelisarja:  Formula 1
Pelimoottori:  EGO Engine 4.0
Julkaistu:  EU 1. heinäkuuta 2022
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 4 Xbox One Microsoft Windows
Lisenssi:  Suljettu lisenssi
Jakelumuoto:  Digitaalinen jakelu
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK   : 
F1 22 on Codemastersin kehittämä ajopeli, joka perustuu Formula 1 -kauteen 2022. Peli julkaistiin PlayStation 4-, Xbox One- ja Microsoft Windows -alustoille 1. heinäkuuta 2022. Peli sisältää kaikki kauden 2022 tallit, kuljettajat ja radat.
Ylästö

| Ylästö> Övitsböle |
| --- | --- |

 Kaupungin kartta, jossa Ylästö korostettuna.
Kaupunki:  Vantaa
Suuralue:  Aviapoliksen suuralue
Kaupunginosa nro:  40
Pinta-ala:  8,7 km² 
Väkiluku:  5 509 (31.12.2023)
Työpaikkoja:  2 432 kpl   (31.12.2013)
Postinumero(t):  01690, 01740
Lähialueet:  Kaivoksela, Vantaanlaakso, Viinikkala, Pakkala
Ylästö (ruots. Övitsböle) on noin 4 800 asukkaan pientalovaltainen kaupunginosa Vantaan keskiosassa, Aviapoliksen suuralueella.
Kaupunginosa rajautuu etelässä ja lännessä Vantaanjokeen, idässä Krakanojaan ja Pakkalan kaupunginosaan, sekä pohjoisessa Viinikkalan kaupunginosaan ja Tuupakassa Kehä III:lle asti. Vantaanjoen vastarannalla ovat Vantaanlaakson ja Kaivokselan kaupunginosat sekä Helsingin kaupungin Kaarelan ja Tuomarinkylän kaupunginosat.
Ylästön kaupunginosaan sisältyvät Voutilan (Brutuby), Silvolan (Sillböle), Ylästön (Övitsböle) ja Tolkinkylän (Tolkby) keskiaikaisperäiset kyläasutukset. Voutilan kylä sijaitsee Kuninkaantien pohjoispuolella ja sen kyläraitti Voutilantie on erityisen hieno. Silvolantiellä sijaitsee Sillböle gård. Ylästön vanha kylä sijaitsee Lehtikummuntien mutkassa, jossa on mm. Klemetsin talo 1700-luvulta. Tolkinkylän kantatalot sijaitsevat Ruutintiellä ja Tolkinkyläntellä. Ylästön läpi kulkee Suuri rantatie eli vanha Turun - Viipurin maantie, nykyiset Kuninkaantie ja Ylästöntie.
Kaupunginosan pohjoisosissa Tuupakantien varrella on myös yritysaluetta. Esimerkiksi rakennuskonevuoraamoyritys Cramon ja sähkötarvikkeiden tukkukauppa SLO:n pääkonttorit sijaitsevat Ylästössä Kehä III:n eteläpuolella Tuupakassa.
Vantaanjoessa on tällä kohtaa peräkkäin kolme koskea: Pitkäkoski, Niskalankoski ja Ruutinkoski. Osa joen ranta-alueesta on luonnonsuojelualuetta (tai ls-varaus). Myös Ylästön asuinalueen pohjoispuolella ja Tuupakantien eteläpuolella on rauhoitetusaluetta (Blåbärskärrbergetin ls-alue).
Rakennuskanta

Kaupunginosassa on jäljellä rakennuksia 1700-luvulta asti. Sotien jälkeen alettiin rakentaa lisää omakotitaloja Voutilaan ja Ylästöön. Ylästöä on rakennettu pienialaisina rakentamisalueina, jolloin kaupunkikuvasta on tullut mosaiikkimainen. Uusinta rakentamista on Pohjois-Ylästössä Peltovuorentien varrella sekä Puu-Ylästössä Rantaniityntien molemmin puolin.
Ylästön kaupunginosaan on rakennettu runsaasti pientaloja, erityisesti 1980-luvulta alkaen asemakaavojen myötä. Asuntokannasta yli kolmannes on rakennettu 1990- tai 2000-luvulla.lähde? Tänä aikana Ylästöön alkoi kohota myös uutamia kerrostaloja. Asumisoikeusasunnot (10 % asuntokannasta vuonna 2003) ja vuokratalot (14 % vuonna 2003) rakennettiin alueelle samassa yhteydessä; aiemmin asuntorakentaminen koostui täysin omistusasunnoista.lähde? Asuntojen keskikoko oli 99 m² vuonna 2003.
Ylästöön on suunnitteilla lisää asutusta Isonmännyntien ja Tolkinkyläntien väliin sekä Rantaniityntien eteläpäähän.
Väestö

Perheväestön osuus on suuri, 95 % Ylästön asukkaista asuu perheessä. Vuonna 2003 perheen keskikoko oli 3,2 henkeä.
Keskiasteen tutkinto on runsaalla 30 prosentilla yli 15-vuotiaista ylästöläisistä. Ylästön postinumeroalue 01690 kuuluu Suomen 20:een suurituloisimpaan: sen täysi-ikäisistä asukkaista 47 prosenttia kuului vuonna 2021 maan hyvätuloisimpaan viidennekseen, mikä oli samaa tasoa kuin Helsingin Kaivopuistossa ja Ullanlinnassa (postinumeroalueella 00140).
Palvelut

Kauppakeskus Jumboon on matkaa noin 2-3 kilometriä. Ylästöntien varressa entisen elintarvikekioskin paikalla sijaitsee pizzeria. Ollaksentien ja Ylästöntien kulmassa on K-Market.
Ylästössä on neljä päiväkotia (Isonmännyn pk, Ollaksen pk, Peltovuoren pk, sekä Ylästön pk ja sen Karhunkolo -rakennus) sekä Ylästön koulu, jossa on peruskoulun 1-6 luokat ja 7-9-luokat (vuonna 2019 ylästön kouluun rakennettiin laajennus jotta ylästönkoulussa olisi kaikki luokat 1-9).
Suurin osa Ylästöstä kuuluu Tikkurilan seurakunnan piiriin, jonka Ylästön seurakuntatalo sijaitsee Isonmännyntiellä ja pääkirkko on Pyhän Laurin kirkko eli Helsingin pitäjän kirkko 1400-luvulta. Seurakuntatalossa järjestetään muun muassa perhekerhoja. Ylästön läntisin reuna kuuluu Vantaankosken seurakuntaan, joka pääkirkko on Myyrmäen kirkko.
Liikenne

Ylästöntie on yhä valtion ylläpitämä maantie. Tielle on laadittu yleissuunnitelma, joka sisältää ryhmityskaistoja, keskikorokkeita ja kevyen liikenteen raitin myös tien eteläpuolelle Malmirajantieltä Tolkinkyläntielle asti. Kun tie on parannettu, se siirtyy kaupungin hoitoon.
Ylästöstä kulkee busseja Helsinkiin, Tikkurilaan, Peijakseen ja Martinlaakson kautta Myyrmäkeen. Öisin Ylästön läpi kulkee myös bussi, joka ajaa väliä Elielinaukio -Lentoasema. Helsinki-vantaan lentoasemalle on matkaa noin 7km.
Cramon pääkonttoria Kalliosolantiellä.
Silvolan tekojärvi sijaitsee Ylästössä.
Näkymä Puu-Ylästöstä.
Pientaloja Peltovuorentiellä.
Ilmakuva pientaloalueesta syksyllä 2004.